ગઇ કાલે દિવસના અંતે બીએસઇ સેન્સેક્સ ૫૭.૦૯ પોઇન્ટને ઘટાડે ૨૯,૩૬૫.૩૦, જ્યારે એનએસઇ નિફ્ટી ૧૭ પોઇન્ટને ઘટાડે ૯,૧૧૯.૪૦ પોઇન્ટને મથાળે બંધ જોવાઇ છે. સપ્તાહ દરમિયાન ગ્લોબલ ફેક્ટર સ્થાનિક શેરબજાર ઉપર હાવી રહ્યા હતા. અમેરિકા અને ઉત્તર કોરિયા વચ્ચે ઊભા થયેલ તંગદિલીભર્યા માહોલના પગલે સ્થાનિક બજાર ઉપર પ્રેશર જોવાયું. ખાસ કરીને બેન્ક સ્ટોક્સમાં જોવાયેલા ઘટાડાની અસર શેરબજાર ઉપર નોંધાઇ હતી. આમ, સમગ્ર સપ્તાહ દરમિયાન શેરબજારમાં અનિશ્ચિતતાભર્યો માહોલ નોંધાયો.